b"\n_START_ARTICLE_\nEduardo Brenta\n_START_SECTION_\nBiografia\n_START_PARAGRAPH_\nVa ser empresonat durant la dictadura entre 1973 i 1977, i va haver d'abandonar els seus estudis de dret. El 1989 va participar de la fundaci\xc3\xb3 de la Vessant Artiguista. El 2000 va ser escollit per a integrar l'Assemblea departamental de Montevideo, a m\xc3\xa9s de presidir la Comissi\xc3\xb3 de Transports i de ser vicepresident de la Comissi\xc3\xb3 de Relacions P\xc3\xbabliques i de Cooperaci\xc3\xb3. Entre el juliol del 2003 i el juliol del 2004, va ser president de l'Assemblea departamental._NEWLINE_Va ser elegit diputat el 2004 dins la circumscripci\xc3\xb3 de Montevideo, i va integrar a l'Assemblea la Comissi\xc3\xb3 d'Hisenda (Comisi\xc3\xb3n de Hacienda) i la va presidir el 2007. Brenta tamb\xc3\xa9 va ser delegat dins les comissions de Transport i de la Ind\xc3\xbastria i dins la comissi\xc3\xb3 especial dels afers municipals. Finalment, va ser nomenat ministre de Treball pel president Jos\xc3\xa9 Mujica."